[{"text_idx": "#000002", "text": "Emakumeei ugalketa-etaparen amaieraren berri emateko eta etapa hori alderdi fisiologikoarekin lotzeko asmoz sortu da \u00abDescubriendo la menopausia\u00bb proiektua. Santurtzin eta Muskizen hasi da eta, laster, Zallan egingo da."}, {"text_idx": "#000003", "text": "Emakumeen elkarteekin, udalekin eta ESIko profesionalekin lankidetzan aritzea funtsezkoa izan da hitzaldi-ziklo hau egiteko. Ziklo horren helburua da emakumeei \u00abgune bat eskaintzea zalantzak argitu ditzaten, esperientziak partekatu ditzaten eta osasun-sistemaren aldetik babestuta eta ordezkatuta senti daitezen\u00bb, Janire Miranda Kabiezesko Osasun Zentroko emaginak eta proiektu honen buru den profesionalak adierazi bezala."}, {"text_idx": "#000005", "text": "Eguneroko praktika klinikoan ikusten dugu trantsizio menopausikoaren hainbat etapatan dauden emakumeek oso antzeko zalantzak dituztela, eta, hortik abiatuta sortu da proiektua. Behin eta berriz errepikatzen zen istorioa, larritasun handiagoarekin edo txikiagoarekin, aipatzen zituzten sintomen intentsitatearen arabera. Eta beti esaldi bera: inork ez dizu ezer kontatzen, menopausia iristen zaizu eta ez duzu inolako informaziorik."}, {"text_idx": "#000009", "text": "Asmoa ESI osoari eskaini ahal izatea da, baina ez dakit horretarako epe zehatzik dagoen. Esan dizut ni naizela alderdi teorikoa. Proiektu honen bultzada beste emakume batzuekiko lankidetzatik dator, eta elkarrekin sortzen da magia. Aukerak gauzatu egiten dira."}, {"text_idx": "#000010", "text": "Nola hartu dute hitzaldietara joan diren emakumeek?"}, {"text_idx": "#000011", "text": "Ondo baino hobeto. Oso-oso pozik nago. Lehen egunean, ilusio handiz iritsi nintzen, dena emango nuelako ziurtasunez, baina nire buruari esaten dion agian emakume gutxi etorriko zirela. Zur eta lur geratu nintzen: areto hartan prestatu ziren 60 aulkiak bete genituen. Eta jarrerari dagokionez, ez daukat hitzik, giroa edozein dinamika, diskurtso edo teoriarako aparta zen. Emakumeak oso pozik zeuden eta asko parte hartu zuten. Are hurrengo saiorako lagunak ekarri zituzten ere."}, {"text_idx": "#000013", "text": "Nola bizi dute menopausia emakumeek, zein dira aldaketa aipagarrienak eta nola eragiten du haien egunerokoan?"}, {"text_idx": "#000014", "text": "Garai horrek zama handia du gizarte eta genero mailan. Menopausia, beraz, uzten diguten bezala eta ahal dugun moduan bizi dugu. Eta gure aldaketak eta gure gorputza gure ikuspegitik bizitzea aldarrikatzeko garaia da. Emakume gehienek ongi bizi dute, eta beste batzuek, berriz, etsipenez eta bakardade-sentimenduz. Hori aldatu nahi dut."}]